《雪和苏长公原韵 其一》
明代·朱之蕃

瀌瀌飞霰竞秾纤，酒力难禁气转严。望入龙沙光夺月，齧来瀚转味非盐。

疑施白氎铺原野，喜露黄绵射屋檐。遥忆江南春信早，草痕融冻茁新尖。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。